Diari Oficial de la Generalitat Valenciana


Sumari del DOGV 9463, del 04-11-2022 (2022/9706)

RESOLUCIÓ de 20 d'octubre de 2022, de la Direcció General d'Agricultura, Ramaderia i Pesca, relativa al pagament de la fase prèvia a l'ocupació de l'expedient d'expropiació forçosa incoat amb motiu de les obres relatives al «Projecte d'adequació del tram VII i obres complementàries del posttransvasament Xúquer-Vinalopó als termes municipals del Fondó de les Neus i Aspe (Alacant)»
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9463

Data del DOGV
:   04-11-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/9706


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

RESOLUCIÓ de 20 d'octubre de 2022, de la Direcció General d'Agricultura, Ramaderia i Pesca, relativa al pagament de la fase prèvia a l'ocupació de l'expedient d'expropiació forçosa incoat amb motiu de les obres relatives al «Projecte d'adequació del tram VII i obres complementàries del posttransvasament Xúquer-Vinalopó als termes municipals del Fondó de les Neus i Aspe (Alacant)» [2022/9706]  
  
  
La Llei 9/2019, de 23 de desembre, de mesures fiscals, de gestió administrativa i financera i d'organització de la Generalitat, en la disposició addicional tercera, declara l'ocupació urgent de terrenys per actuacions derivades de l'execució de les obres incloses en l'operació 4.3.1. del Programa de desenvolupament rural de la Comunitat Valenciana 2014-2020 i altres considerades d'interés general per la Llei 5/2019, de 28 de febrer, de la Generalitat, d'estructures agràries de la Comunitat Valenciana, i estableix, al seu torn, que aquestes obres porten implícita la declaració d'utilitat pública als efectes previstos en els articles 9, 10 i 11 de la Llei de 16 de desembre de 1954, d'expropiació forçosa, i la urgència a l'efecte d'ocupació dels béns i drets afectats als quals fa referència l'article 52 de la Llei d'expropiació forçosa, resolc :  
  
  
Sotmetre a informació pública l'alçament de les actes d'ocupació i el pagament de la fase prèvia a l'ocupació de l'expedient d'expropiació forçosa indicat anteriorment:  
  
Lloc: Ajuntament del Fondó de les Neus  
Plaça de la Vila, núm. 1 - 03174 el Fondó de les Neus  
Dies: 22 i 23 de novembre de 2022  
Hora: 10:00 a 14:00  
  
Aquest assenyalament serà notificat per cèdula als afectats, la llista dels quals figura exposada en el tauler d'edictes de l'Ajuntament indicat. A l'efecte d'acreditar la titularitat dels béns i drets afectats, es recomana assistir a l'alçament d'actes d'ocupació amb els títols de propietat de què disposen.  
Es fa saber que aquest anunci es publica igualment als efectes establits en l'article 44 de la Llei 39/2015, d'1 d'octubre, de procediment administratiu comú, per a les persones interessades que figuren com a desconegudes o amb domicili ignorat.  
  
València, 20 de octubre de 2022.- El director general d'Agricultura, Ramaderia i Pesca, per delegació atorgada per la consellera d'Agricultura, Medi Ambient, Canvi Climàtic i Desenvolupament Rural, mitjançant Resolució de 27 de juliol de 2015. (DOCV 7582, 30.07.2015): Antonio Quintana Martínez.